Biréli Lagrène

**Biréli Lagrène** (* 4. September 1966 in Soufflenheim; (utspraken: ˈbiːrəlɪ) is en franzööscher Gitarrist, Komponist un Jazzmusiker.

## Leven un Wark
De Sinto Biréli Lagrène (in Düütschland ok: *Bireli Lagrene*) hett vun fröh Jöögd an mit sien Vader *Fiso* un sien Bröer *Gaiti* (franzöösch: Gaïti) Musik makt; sien eerst Schallplaat nehm he in dat Öller vun 12 Johren up. De eerst Johren vun sien Karriere wurrn begleit vun sien „Opdecker“, den slowaaksch Bassisten Jan Jankeje, bi de sien Label Jazzpoint Records ok de eersten Platten rutkeemen. Während disse Tiet speel Biréli Lagrène ok mit den US-amerikaansch Bassisten Jaco Pastorius tosommen. Lagrène gellt för so mennig een as en „legitimer Nahfolger“ vun Django Reinhardt, de sien Kompositschonen he nich blots kongenial interpreteert; he is sien Vörbild an Kreativität un in virtuoos Phraseeren ok ähnlich, ünnernimmt aber ok Utflöög in anner Speeloorden vun den Jazz, in latienamerikaansch Musikstile un sogor in de Klassik. In de Traditschoon vun de Sinti- bzw. Manouches-Musiker is Biréli Lagrène Multiinstrumentalist; neben de Gitarr beherrscht he Bass, Vigelien as ok Klaveer un speelt gelegentlich Slagtüüch.

Lagrène hett ünner annern mit folgend Musikers tosommenspeelt: Al di Meola, Larry Coryell, John McLaughlin, Vic Juris, Stochelo Rosenberg, Babik Reinhardt, Sylvain Luc, Gil Evans, Leon Redbone, Richard Galliano, Didier Lockwood un Diz Disley.

To sien Repertoire hörrn neben den Kompositschonen vun Django Reinhardt un völ  eegen Kompositschonen ut den Sintiswing- un Modern-Jazz-Beriek ok eenig Interpretatschonen vun Pop- un Rocksongs as t.B. *Time After Time* vun Cyndi Lauper, *I Shot The Sheriff* vun Bob Marley un eenig Titel vun Jimi Hendrix. Up *Blue Eyes* präsenteert he sück ok as veritabler Jazzsinger. Aktuell is sien *Gipsy Project*, bi de he weer to sien Wuddels torüchkehrt is un mit völ Grötten vun de Szene tosommenarbeiten deiht.

Mike Dregni nennt in sien Kritik in dat *Vintage Guitar Magazine* van‘ Dezember 2002 dat Album *Gipsy Project & Friends* „ein wahres Meisterstück“ un de Besetten (Biréli Lagrène – Gitarr, Thomas Dutronc&nbsp;– Gitarr, Holzmanno Lagrène&nbsp;– Gitarr, Stochelo Rosenberg&nbsp;– Gitarr, Hono Winterstein&nbsp;– Gitarr, Diego Imbert&nbsp;– Kontrabass, Florin Niculescu&nbsp;– Geige un Henri Salvador&nbsp;– Gesang up Stück&nbsp;7) en „Gypsyjazz-Lineup wie im Himmel gemacht“.

Up *Djangology/To Bi Or Not To Bi*, de 2007 rutkommen Düppel-CD, sünd eerstmalig Soloupnahmen vun Lagrène to hören (up de tweet CD speelt he mit de  WDR Big Band Köln).

## Diskografie (Utwahl)
* Routes To Django
* Biréli Swing '81
* 15
* Stuttgart Aria Live (Pastorius)
* Heavy'n Jazz (Pastorius)
* Blue Eyes
* Acoustic Moments
* Duet (mit Sylvain Luc)
* Front Page (mit Dominique di Piazza und Dennis Chambers)
* Inferno
* Lagrene And Guests
* Live In Marciac
* Highlights
* Foreign Affairs
* My Favourite Django
* Standards
* Gypsy Project
* Gypsy Project & Friends
* Move
* Djangology / To Bi Or Not To Bi
* Electric Side
* Gypsy Trio feat. Roberto Alagna

## Videografie

* Super Guitar Trio And Friends
* Django : A Jazz Tribute
* Jazz à Vienne 2000
* Jazz à Vienne 2002

## Weblenken
* http://www.bireli.com
* DNB-Katalog
* Personennaamdatei